62021CO0592_INF
Διάταξη του Δικαστηρίου (όγδοο τμήμα) της 30ής Σεπτεμβρίου 2022 –ĒDIENS & KM.LV
(Υπόθεση C‑592/21)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Σύναψη δημοσίων συμβάσεων – Οδηγία 2014/24/ΕE – Διεξαγωγή της διαδικασίας – Επιλογή των συμμετεχόντων – Κριτήρια επιλογής – Τεχνικές και επαγγελματικές ικανότητες – Άρθρο 58, παράγραφος 4 – Αποδεικτικά μέσα – Ευρωπαϊκό Ενιαίο Έγγραφο Σύμβασης – Άρθρο 59 – Στήριξη στις ικανότητες άλλων φορέων – Άρθρο 63, παράγραφος 1 – Ένωση οικονομικών φορέων – Προϋπόθεση επαγγελματικής πείρας την οποία πρέπει να πληροί το μέλος της ένωσης που είναι υπεύθυνο, σε περίπτωση ανάθεσης της σύμβασης, για την εκτέλεση των δραστηριοτήτων που απαιτούν επαγγελματική πείρα – Προϋπόθεση μη προβλεπόμενη στα έγγραφα της σύμβασης – Δεν ασκεί επιρροή το καθεστώς εις ολόκληρον ευθύνης στο πλαίσιο προσωπικής εταιρίας»
1.
Προδικαστικά ερωτήματα – Απάντηση ως προς την οποία δεν υπάρχει περιθώριο εύλογης αμφιβολίας – Απάντηση που μπορεί να συναχθεί σαφώς από τη νομολογία – Εφαρμογή του άρθρου 99 του Κανονισμού Διαδικασίας
(Κανονισμός Διαδικασίας του Δικαστηρίου, άρθρο 99)
(βλ. σκέψεις 18, 19)
2.
Προσέγγιση των νομοθεσιών – Διαδικασίες συνάψεως δημοσίων συμβάσεων έργων, προμηθειών και υπηρεσιών – Οδηγία 2014/24 – Ανάθεση συμβάσεων – Κριτήρια ποιοτικής επιλογής – Τεχνικές και επαγγελματικές ικανότητες – Δυνατότητα επικλήσεως των ικανοτήτων άλλων φορέων – Προϋποθέσεις – Επαγγελματική πείρα – Προϋπόθεση την οποία πρέπει να πληροί μόνον το μέλος της ένωσης οικονομικών φορέων που είναι υπεύθυνο για την εκτέλεση των δραστηριοτήτων που απαιτούν επαγγελματική πείρα – Επιτρέπεται
(Οδηγία 2014/24 του Ευρωπαϊκού Κοινοβουλίου και του Συμβουλίου, άρθρα 58 § 4, 59 και 63 § 1, εδ. 2)
(βλ. σκέψεις 25-29, 34 και διατακτ.)
3.
Προσέγγιση των νομοθεσιών – Διαδικασίες συνάψεως δημοσίων συμβάσεων έργων, προμηθειών και υπηρεσιών – Οδηγία 2014/24 – Ανάθεση συμβάσεων – Κριτήρια ποιοτικής επιλογής – Τεχνικές και επαγγελματικές ικανότητες – Δυνατότητα επικλήσεως των ικανοτήτων άλλων φορέων – Προϋποθέσεις – Δεν παρέχονται διευκρινίσεις στα έγγραφα της σύμβασης – Συνέπειες
(Οδηγία 2014/24 του Ευρωπαϊκού Κοινοβουλίου και του Συμβουλίου, άρθρο 19 § 2, εδ. 2)
(βλ. σκέψεις 30, 31)
Διατακτικό
Το Δικαστήριο αποφασίζει:
Το άρθρο 63, παράγραφος 1, σε συνδυασμό με το άρθρο 59 της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ,
έχει την έννοια ότι
όταν αποδεικνύεται ότι, σε περίπτωση ανάθεσης δημόσιας σύμβασης υπηρεσιών σε ένωση οικονομικών φορέων, η εκτέλεση των δραστηριοτήτων για τις οποίες απαιτείται πείρα θα ανατεθεί σε ένα μόνο μέλος της ένωσης, η προσφέρουσα ένωση μπορεί να στηριχθεί μόνο στην πείρα του εν λόγω μέλους της, προκειμένου να αποδείξει ότι πληροί την προϋπόθεση πείρας που έχει επιβάλει η αναθέτουσα αρχή βάσει του άρθρου 58, παράγραφος 4, της οδηγίας αυτής, και τούτο ακόμη και αν τα έγγραφα της σύμβασης δεν προβλέπουν ρητώς ότι τα μέλη ένωσης οικονομικών φορέων πρέπει να πληρούν ατομικώς την προϋπόθεση αυτή.